Diari Oficial de la Generalitat Valenciana


Sumari del DOGV 5228, del 28-03-2006 (2006/3465)

RESOLUCIÓ de 7 de març de 2006, de la Direcció General de Farmàcia i Productes Sanitaris, per la qual establix els servicis d'urgència que han de fer les oficines de farmàcia de Manises durant els mesos d'abril, maig i juny de 2006.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/03/07/(1)/dof/vci/html**

### Dades del document

Número de DOGV
:   5228

Data del DOGV
:   28-03-2006

Secció del DOGV
:   I. DISPOSICIONS GENERALS

Número del document
:   2006/3465


Data del document
:   07-03-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * Manises
    * legislació farmacèutica
    * horari de treball
    * primers auxilis
    * ordenació de l'horari de treball
    * farmacologia

RESOLUCIÓ de 7 de març de 2006, de la Direcció General de Farmàcia i Productes Sanitaris, per la qual establix els servicis d'urgència que han de fer les oficines de farmàcia de Manises durant els mesos d'abril, maig i juny de 2006. [2006/X3465]  
Vist que el Col·legi Oficial de Farmacèutics de la província de València ha comunicat els servicis d'urgència que han de fer les oficines de farmàcia del municipi de Manises, i examinats els antecedents de fet següents.  
Antecedents de fet  
I. L'Orde de 16 de setembre de 2005, del conseller de Sanitat, modifica el Mapa Farmacèutic, i es constituïxen com a dues zones distintes els municipis de Quart de Poblet i Manises.  
II. Amb data 9 de novembre de 2005 s'ha demanat al Col·legi Oficial de Farmacèutics de la província de València tant els horaris com els servicis d'urgència de les oficines de farmàcia de la província de València per a l'any 2006, per mitjà d'un ofici del director general per a la Prestació Farmacèutica.  
Posteriorment, amb dates 1 i 13 de desembre de 2005, s'ha reiterat la sol·licitud del calendari de servicis d'urgència de les oficines de farmàcia dels municipis de Quart i de Poblet i Manises.  
III. En data 30 de desembre de 2005, amb entrada en esta direcció general en data 10 de gener de 2006, el Col·legi Oficial de Farmacèutics de la província de València ha comunicat els servicis d'urgència de les oficines de farmàcia de Manises per a l'any 2006 sense tindre en compte la modificació del Mapa Farmacèutic que s'ha fet.  
Els fonaments jurídics següents s'apliquen als fets anteriors.  
Fonaments jurídics  
I. Esta Agència Valenciana de Salut és competent per a resoldre la present sol·licitud d'acord amb el que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; la Llei 4/2005, de 17 de juny, de Salut Pública de la Comunitat Valenciana, i el Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut.  
II. L'article 3.2 de la Llei 25/1990, del Medicament, establix l'obligatorietat per als responsables de la venda i dispensació de medicaments, entre els quals es troben les oficines de farmàcia, de respectar el principi de continuïtat en la prestació del servici a la comunitat.  
Este principi es recull en l'article 32 de la Llei 6/1998, de 22 de juny, d'Ordenació Farmacèutica de la Comunitat Valenciana, on s'establix que l'assistència farmacèutica a la població quedarà garantida de forma permanent, i es reglamenta per això el règim de l'horari d'atenció al públic, el servici d'urgència i les vacances de les oficines de farmàcia. S'hi especifica que "Fora de l'horari ordinari es garantirà l'assistència farmacèutica a través del servici d'urgència. Durant el servici d'urgència el farmacèutic o farmacèutica estarà obligat/da a dispensar els medicaments i productes sanitaris prescrits en la recepta mèdica i els altres que, a valoració del farmacèutic o farmacèutica responsable, meresquen, en eixe moment, la consideració de necessaris..  
L'article 6 de la Llei 16/1997, de 25 d'abril, de Regulació de Servicis de les Oficines de Farmàcia establix el deure de la prestació de guàrdies i servicis d'urgència fixats a fi de garantir la continuïtat de l'assistència, la qual cosa constituïx legislació bàsica de l'Estat, dictada a l'empara de l'article 149.1.16 de la Constitució.  
D'altra banda, el Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacances de les oficines de farmàcia de la Comunitat Valenciana, en l'article primer establix que les disposicions que siguen adoptades en esta matèria, tindran el caràcter de mínim, i seran de compliment obligatori per a totes les oficines de farmàcia de la Comunitat Valenciana. L'article 5 del decret disposa que els servicis d'urgència de les oficines de farmàcia els organitzaran els col·legis oficials de farmacèutics de la Comunitat Valenciana, i que estos servicis garantiran l'assistència a la població fora de l'horari ordinari.  
L'Orde de 16 de setembre de 2005, del conseller de Sanitat, modifica el Mapa Farmacèutic, de manera que els municipis de Quart de Poblet i Manises hi constituïxen dues zones diferents.  
I, segons l'article 5.2.b del Decret del Govern Valencià 187/1997, de 17 de juny:  
"Quan un municipi comprenga una o més zones de salut, o zones farmacèutiques, el servici d'urgència es fixarà entre les oficines de farmàcia que pertanyen al municipi."  
A fi de garantir l'assistència farmacèutica a la població es fixen els servicis d'urgència que han de prestar les oficines de farmàcia del municipi de Manises.  
Vistos els fets i fonaments jurídics anteriors, resolc establir els servicis d'urgència que han de complir les oficines de farmàcia del municipi de Manises durant els mesos d'abril, maig i juny de 2006, a fi de garantir l'assistència farmacèutica a la població, segons la llista annexa a esta resolució.  
València, 7 de març de 2006.. El secretari autonòmic: Manuel Cervera Taulet.


Còpia Permalink ELI